|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. december 4 - ei rendes**

**ülésére**

|  |  |
| --- | --- |
| **Tárgy:** | Javaslat 2023. évi civil pályázaton támogatást nyert pályázatok módosításáról |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**I.**

Budapest Főváros VII. kerület Erzsébetváros Önkormányzatának 2023. évi civil szervezetek program költségeinek támogatására kiírt felhívására a Járókelő Közhasznú Egyesület (a továbbiakban: Egyesület) is nyújtott be kérelmet, amelynek támogatásáról a Művelődési, Szociális és Kulturális Bizottság a 141/2023. (VI.19.) határozatában döntött. (1. sz. melléklet). A támogatás igénybevételére Erzsébetváros Önkormányzata VIII/2193-3/2023. iktatószámon kötött támogatási szerződést az Egyesülettel. A támogatást tartózkodásra ösztönző és a városlakók számára kellemes, biztonságos és figyelemfelkeltő környezetet biztosító közterületi installáció ideiglenes kialakítására tervezték fordítani. (2. sz. melléklet).

Az Egyesület 2023. november 9-én kérelmet nyújtott be Önkormányzatunk felé, melyben a támogatási szerződés módosítását kérte. Az elfogadott pályázattól eltérően az Egyesületen kívül álló okból a megvalósítás helyszíne megváltozott. A helyszín változása miatt módosult a koncepció, a műszaki tartalom, illetve a megvalósítás költségei. A projekt helyszíne eredetileg a VII. kerületi Linka Kávéző előtti útszakasz (VII. kerület, Damjanich u. 26/b.) volt. A kávézó bezárása miatt az új helyszín a VII. kerület Damjanich utca 45-47. A megvalósítás során az Egyesülettel együttműködő Város és Folyó Egyesülettől kölcsönzött bútorok és eszközök használatával a korábban elfogadott költségterv módosítása szükségessé vált.

A pályázati felhívás és a támogatási szerződés értelmében a pályázati költségvetésben meghatározottaktól eltérően, a megvalósítás során a működési kiadásokon belül az egyes fősorokon (A: Anyagköltségek, B: Szolgáltatások, C: Személyi jellegű kifizetések) akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. A felhalmozási célú kiadások tekintetében csak a fősoron belül lehet átvezetni az egyes sorok között. Minden egyéb eltérés esetén a Támogató engedélye szükséges, amelyre vonatkozóan a támogatási szerződés módosításra vonatkozó szabályokat kell alkalmazni azzal, hogy kizárólag költségterv módosítás esetén a támogatási szerződés módosítására nem kerül sor.

Az Egyesület az elfogadott költségterv Anyagköltségek fősorán (A) szereplő összeget az installációhoz kapcsolódó kulturális és közösségépítő események szervezésére, az események kommunikációjára továbbá a projekt tervezési, kivitelezői és szervezési költségeire szeretné átcsoportosítani, amely Szolgáltatás (B) jellegű kiadásnak minősül (3. sz. melléklet).

A VIII/2193-3/2023. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A módosítási kérelem a szerződésben rögzített feltételeknek megfelelően határidőben benyújtásra került és a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

**II.**

Budapest Főváros VII. kerület Erzsébetváros Önkormányzatának 2023. évi civil szervezetek program költségeinek támogatására kiírt felhívásra a Kalamona-Műhely Nonprofit Egyesület (a továbbiakban: Egyesület) is nyújtott be kérelmet, amelynek támogatásáról a Művelődési, Szociális és Kulturális Bizottság a 141/2023. (VI.19.) határozatában döntött. A támogatás igénybevételére Erzsébetváros Önkormányzata VIII/2183-3/2023. iktatószámon kötött támogatási szerződést az Egyesülettel. A támogatást színházi előadás megvalósítására tervezték fordítani (4. sz. melléklet).

Az Egyesület 2023. november 19-én kérelmet nyújtott be Önkormányzatunk felé, melyben a támogatási szerződés módosítását kérte. Az Egyesület tevékenységéhez a Fészek Művészklub biztosítja a helyszínt. A Fészek Művészklub működésében a támogatási szerződés aláírását követően változások történtek, amelyek következtében az Egyesület a pályázatban megnevezett színházi előadást csak 2024. tavaszán fogja tudni bemutatni. Ezért az Egyesület a támogatási időszak meghosszabbítását és az elszámolási határidő módosítását kérte. (5. sz. melléklet)

A VIII/2183-3/2023. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A pályázati felhívás és a megkötött támogatási szerződés értelmében a támogatási időszak 2023. április 1. napjától 2023. december 31. napjáig tart, az elszámolási határidő 2024. január 31. A kért módosítás a pályázat céljával összhangban van és a támogatási szerződésnek megfelelően határidőben benyújtásra került, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2023. (XII.04.) határozata a 2023. évi civil program pályázat keretében elfogadott Járókelő Közhasznú Egyesület kérelmének módosításáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a **Járókelő Közhasznú Egyesülettel** a civil szervezetek számára 2023. évben kiírt program célú támogatásra benyújtott pályázatában meghatározott helyszín módosítását, a jelen határozat mellékletét képező költségtervben szereplő tartalommal elfogadja.
2. a fenti módosítás a VIII/2193-3/2023 számon megkötött támogatási szerződés módosítását nem vonja maga után, a pályázat elszámolásának ellenőrzése során a benyújtott pályázatot, a támogatási szerződést és jelen határozatot együttesen kell figyelembe venni.

**Felelős**: Veres Zoltán bizottsági elnök

**Határidő**: azonnal

**2.**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2023. (XII.04.) határozata a 2023. évi civil program pályázat keretében elfogadott Kalamona-Műhely Nonprofit Egyesület kérelmének módosításáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a **Kalamona-Műhely Nonprofit Egyesülettel** a civil szervezetek számára 2023. évben kiírt program célú támogatásra benyújtott pályázat keretében VIII/2183-3/2023. számon megkötött támogatási szerződést az alábbiak szerint módosítja:

a) támogatási időszak: 2023.04.01-2024.05.31.

b) támogatás elszámolásának benyújtásai határideje: 2024.06.30.

2. felhatalmazza a Polgármestert a VIII/2183-3/2023. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 2023. december 15.

Budapest, 2023. november 24.

Szücs Balázs

alpolgármester

**Előterjesztés mellékletek:**

1 sz. melléklet: 141/2023. (VI.19.) MKSZB határozat

2. sz. melléklet: VIII/2193-3/2023. sz.támogatási szerződés

3. sz. melléklet: Járókelő Közhasznú Egyesület\_kérelem

4. sz. melléklet: VIII/2183-3/2023. sz. támogatási szerződés

5. sz. melléklet: Kalamona-Műhely Nonprofit Egyesület\_kérelem

**Határozat melléklete:**

1. sz melléklet: Járókelő Közhasznú Egyesület költségterv